ການເສຍຊີວິດ ຂອງອະດີດ ຜູ້ນໍາລີເບຍ ອາດເປັນ ອາຊະຍາກໍາສົງຄາມ
ສານອາຍານາໆຊາດກ່າວວ່າ ການເສຍຊີວິດຂອງອະດີດຜູ້ນໍາລີເບຍ ອາດເປັນອາຊະຍາກໍາສົງຄາມ.
ຫົວໜ້າໄອຍະການຂອງສານອາຍານາໆຊາດ ກ່າວວ່າ ຍັງມີຄວາມສົງໄສຢ່າງແທ້ຈິງທີ່ວ່າ ການເສຍຊີວິດຂອງອະດີດຜູ້ນຳລີເບຍທ່ານມວມມາ ກາດດາຟີເປັນອາຊະຍາກຳສົງຄາມ ທ່ານ Luis Moreno-Ocampo ໃຫ້ທັດສະນະດັ່ງກ່າວໃນວັນພະຫັດວານນີ້ໃນການຖະ ແຫຼງຂ່າວຢູ່ທີ່ອົງການສະຫະປະຊາຊາດ ທ່ານ Moreno-Ocampo ເວົ້າວ່າ ສານອາ ຍານາໆຊາດ ໄດ້ແຈ້ງໃຫ້ລັດຖະບານຊົ່ວຄາວຂອງລີເບຍຊາບວ່າ ຕົນຈະດຳເນີນການສືບ ສວນແບບໃດກ່ຽວກັບອາຊະຍາກຳສົງຄາມຕາມທີ່ໄດ້ມີການກ່າວຫາກັນ ຮວມທັງອາຊະຍາ ກຳສົງຄາມທີ່ກໍ່ໂດຍກຳລັງປະຕິວັດ ທ່ານ Moreno-Ocampo ກ່າວວ່າ “ຂ້າພະເຈົ້າຄິດວ່າ ການເສຍຊີວິດ ຂອງທ່ານກາດ ດາຟີໄດ້ກໍ່ໃຫ້ເກີດມີຄວາມສົງໄສແລະຂ້າພະເຈົ້າຄິດວ່າ ມັນເປັນບັນຫາທີ່ສຳຄັນຫຼາຍ ” ທ່ານກາດດາຟີໄດ້ຖືກຈັບແລະເສຍຊີວິດໃນເດືອນຕຸລາຜ່ານມາທ່າມກາງສະພາບການທີ່ ຍັງບໍ່ແນ່ນອນເທື່ອ ຮູບວີດີໂອ ແລະການບອກເລົ່າຂອງພວກທີ່ເຫັນເຫດການສະແດງ ໃຫ້ວ່າ ຜູ້ກ່ຽວຍັງມີຊີວິດຢູ່ຫຼັງຈາກຖືກຈັບໄດ້ແຕ່ໃນເວລາຕໍ່ມາ ໄດ້ເຫັນມີການທຸບຕີແລະ ມີເລືອດອອກກ່ອນທີ່ຜູ້ກ່ຽວເສຍຊີວິດ ພວກຜູ້ນຳຂອງສະພາປົກຄອງໃນໄລຍະຂ້າມຜ່ານແຫ່ງຊາດລີເບຍ ໄດ້ຮັບຄວາມກົດດັນ ຢ່າງໜັກຈາກປະເທດພັນທະມິດຕາເວັນຕົກ ໃຫ້ທຳການສືບສວນ ກ່ຽວກັບສະພາບການ ເສຍຊີວິດຂອງທ່ານກາດດາຟີ